CELEX: 62011TN0485
Language: el
Date: 2011-09-12 00:00:00
Title: Υπόθεση T-485/11: Προσφυγή της 12ης Σεπτεμβρίου 2011 — Akzo Nobel και Akcros Chemicals κατά Επιτροπής

12.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/25
            
         Προσφυγή της 12ης Σεπτεμβρίου 2011 — Akzo Nobel και Akcros Chemicals κατά Επιτροπής
   (Υπόθεση T-485/11)
   2011/C 331/49
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Akzo Nobel NV (Άμστερνταμ, Κάτω Χώρες) και Akcros Chemicals Ltd (Warwickshire, Ηνωμένο Βασίλειο) (εκπρόσωποι: C. Swaak και R. Wesseling, δικηγόροι)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει εν όλω ή εν μέρει την απόφαση της Επιτροπής, της 30ής Ιουνίου 2011, περί τροποποιήσεως της αποφάσεως C(2009) 8682 τελικό της 11ης Νοεμβρίου 2009, σχετικά με διαδικασία εφαρμογής του άρθρου 81 της συνθήκης ΕΚ (νυν άρθρο 101 ΣΛΕΕ) και του άρθρου 53 της συμφωνίας ΕΟΧ (Υπόθεση COMP/38589 — Σταθεροποιητές θερμότητας), στο μέτρο που αφορά τις προσφεύγουσες·
            
         
               —
            
            
               επικουρικώς, να μειώσει το πρόστιμο που επιβλήθηκε με το άρθρο 1, παράγραφοι 2, 4, 19 και 21 της αποφάσεως της Επιτροπής της 30ής Ιουνίου 2011 και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, οι προσφεύγουσες προβάλλουν τρεις λόγους ακυρώσεως.
   
               1)
            
            
               Με τον πρώτο λόγο ακυρώσεως υποστηρίζεται ότι η καθής έκρινε εσφαλμένως ότι οι προσφεύγουσες και εταιρείες του ομίλου Elementis ευθύνονταν από κοινού και εις ολόκληρον και εφάρμοσε εσφαλμένως την έννοια της από κοινού και εις ολόκληρον ευθύνης, δεχόμενη ότι οι προσφεύγουσες ευθύνονται για το μέρος του προστίμου των εταιρειών που ανήκουν στον όμιλο Elementis.
            
         
               2)
            
            
               Με τον δεύτερο λόγο υποστηρίζεται ότι η καθής εσφαλμένως τροποποίησε την απόφαση του 2009 εις βάρος των προσφευγουσών (ενώ εκκρεμεί προσφυγή ακυρώσεως της αποφάσεως του 2009) κατά παράβαση των αρχών της ασφάλειας δικαίου και της δικαιολογημένης εμπιστοσύνης.
            
         
               3)
            
            
               Με τον τρίτο λόγο υποστηρίζεται ότι η καθής εσφαλμένως τροποποίησε την απόφαση του 2009, χωρίς να εκδώσει συμπληρωματική ανακοίνωση των αιτιάσεων, προσβάλλοντας κατ’ αυτόν τον τρόπο τα δικαιώματα άμυνας και ιδίως το δικαίωμα ακροάσεως των προσφευγουσών.